Бөрінің артынан бөлтірік ақылды болғандықтан ермейді
"Бөрінің артынан бөлтірік ақылды болғандықтан ермейді" | "https://abai.kz/post/38175"
TITLE: Бөрінің артынан бөлтірік ақылды болғандықтан ермейді
URL: https://abai.kz/post/38175
META: "Бөрінің артынан бөлтірік ақылды болғандықтан ермейді" | "https://abai.kz/post/38175"
DATE: 21.03.2014
AUTHOR(s): Абай-Ақпарат
TOTAL WORDS: 391
TEXT: Мұхтар Әуезов: Ой да көп, уайым да көп – ойлай берсең, Ой да жоқ, уайым да жоқ – ойнай берсең. *** Маңына ұрық шашпаған жақсылық жапанда жалғыз өскен бәйтерекше тұл болады да қалады. *** Өнерпаз болсаң, өр бол. *** Бөрінің артынан бөлтірік ақылды болғандықтан ермейді. *** Білім – бақтың жібермейтін қазығы, Білімсіз бақ – әлдекімнің азығы. *** Көген көз қазағыма қаратып, мінбе құрып, сол мінбеге шығарып:“Ақырғы  діліңізді айтыңызшы, Мұхтар!” – десе, тілімнің ұшында жүрген сөз төмендегіше: тас үгітіліп құмға айналады, темір тозады, ұрпақ озады, дүниеде өлмейтін сөз ғана, халқымызбен бірге жасасып келе жатқан мұра сөзімізді арзандатып алмайық. *** Жігіт қадірі өнерімен өлшенер. *** Жалған намыс – қасиет емес, ар сақтаған – қасиет. *** Берекені көктен тілеме, еткен еңбектен тіле. *** Еңбек шыққан жерден төзім де шығады. *** Күшіңе сенбе, адал ісіңе сен. *** Қай істің болсын өнуіне үш шарт бар: ең әуелі – ниет керек, одан соң – күш керек, одан соң – тәртіп керек. *** Азамат сыны – ерлік, ерлік сыны – елдік. *** Адам көркі – ақыл. *** Жігітті жылы сөз ширатпайды, қатты сын ширатады. *** Тартыспен түскен, бейнетпен келген жақсылық қана – шын мәнінде қымбат табыс. *** Адам ірілігі бір сипат емес, ішкі-тысқы сан сипат қасиеттерінен құралады. *** Адам баласының жасан құлқы жаратылысынан емес, өскен ортасында көрген үлгі-өнегесінен. *** Тумай жатып – толдым деме, толмай жатып – болдым деме. *** Қызғаныш – құрт ауруы, мыс қазанда қайнайтын азап оты. *** Халық пен халықты, адам мен адамды теңестіретін нәрсе – білім. *** Адамшылықты тез жүргізу үшін көп ой керек, ойлау үшін оқу керек. *** Ар жазасы – бар жазадан ауыр жаза. *** Жауға – жалынба, досқа – тарылма. *** Амал: кіжіну бар, килігу жоқ. *** Қол жетпес шыңыраудағы су болғанша, пайдасы көпке тиетін жайдақ су болған жақсы. *** Қыл өтпестей татулықты бір ашуға сатпас болар. *** Тамыр болдың – айтыс жоқ, Қолдан бердің – қайтыс жоқ. *** Аузымен айды алып, қолымен қосаяқ соға алмайтын жандар бар. *** Көбікті толқын санама. *** Әділет тілесе – атаңның болсын айыбын айт. *** Бас асауға – жез ноқта. *** Кісінің бір ғайыбын маған айтқан адам – менің жүз ғайыбымды кісіге айтар. *** Сын – шын болсын, шын сын болсын. *** Іздессең – табарсың, алыссаң – аларсың. *** Ұлттың тілі – сол ұлттың жаны, жан дүниесі. Ол жүректі соқтыртып тұрған қан тамыры сияқты. Егер де қан тамыры жабылып қалса, жүрек те соғуын тоқтатпай ма?!
